शॉन टेट

शॉन विलियम टेट (जन्म २२ फरवरी १९८३) एक पूर्व ऑस्ट्रेलियाई क्रिकेट खिलाड़ी हैं। वह दाहिने हाथ के तेज गेंदबाज हैं। टेट ने क्रिकेट के तीनों प्रारूपों में ऑस्ट्रेलिया का प्रतिनिधित्व किया, लेकिन उन्हें वन डे इंटरनेशनल में सबसे अधिक सफलता मिली, जिसमें वे २००७ क्रिकेट विश्व कप में ऑस्ट्रेलिया की विजेता टीम के सदस्य थे; और टी२० क्रिकेट, जिसमें उन्होंने इंडियन प्रीमियर लीग में दो टीमों और ऑस्ट्रेलिया की बिग बैश लीग में तीन टीमों के लिए खेला। टेट ने अपने पूरे करियर में चार अलग-अलग पुरस्कार जीते, जिनमें २००४ में ब्रैडमैन यंग क्रिकेटर ऑफ द ईयर भी शामिल है।

टेट ने २००९ में प्रथम श्रेणी क्रिकेट से संन्यास लिया,  और बाद में मार्च २०११ में एक दिवसीय अंतर्राष्ट्रीय क्रिकेट से,  और फिर सिर्फ टी२० क्रिकेट पर ध्यान केंद्रित किया। मार्च २०१७ में, टेट ने क्रिकेट के सभी प्रारूपों से संन्यास की घोषणा कर दी थी।

अंतर्राष्ट्रीय क्रिकेट करियर

दाहिने हाथ के तेज गेंदबाज शॉन टेट ने अपने करियर की शुरुआत टेस्ट प्रारूप से की थी। उन्होंने अपना पहला मैच इंग्लैंड के खिलाफ नॉटिंघम में २५-२८ अगस्त २००५ को खेला गया था। इस मैच में २४ ओवर में ९७ रन देकर ३ विकेट लिए थे। जबकि आखिरी मुकाबला भारत के खिलाफ १६-१९ जनवरी २००८ को पर्थ में खेला था। उस मैच के बाद उन्हें कभी मौका नहीं मिला।

जबकि अगर एक दिवसीय अंतर्राष्ट्रीय क्रिकेट की बात करें तो टेट ने अपना डेब्यू मैच २ फरवरी २००७ में इंग्लैंड के खिलाफ सिडनी में खेला था और आखिरी मैच भारत के खिलाफ २४ मार्च २०११ को अहमदाबाद में।

वहीं ट्वेन्टी-२० अंतरराष्ट्रीय की बात करें तो न्यूजीलैंड के खिलाफ ११ दिसंबर २००७ को पर्थ में खेला था और आखिरी मैच भारत के खिलाफ सिडनी में २०१६ में खेला। इस तरह अपने पूरे करियर में टेट ने ३ टेस्ट, ३५ वनडे और २१ ट्वेन्टी-२० अंतर्राष्ट्रीय मैच खेले जिसमें क्रमशः ५, ६२ और २८ विकेट अपने नाम किए।

सन्दर्भ

बाहरी कड़ियाँ

Play-Cricket Profile of Shaun Tait